《秋夜次四侄韵五首 其二》
宋代·刘跂

行乐北山路，绵力涉逶迤。诸郎骋逸足，掩冉去莫羁。

归坐独兀兀，糜粥聊自资。狂澜成止水，吾病真吾师。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。